Ամերիկյան Սամոան 2008 թվականի ամառային Օլիմպիական խաղերում

'''Ամերիկյան Սամոան''' մասնակցել է 2008 թվականի Չինաստանի Պեկին քաղաքի '''ամառային Օլիմպիական խաղերին'''։ ԱՄՆ-ի այս տարածքից ընտրվել է չորս մարզիկ երեք մարզաձևերից՝ լող, աթլետիկա և ձյուդո։ 2008 թվականի խաղերին Ամերիկյան Սամոայի մասնակցությունը եղել է յոթերորդն Օլիմպիական խաղերում (առաջինը՝ 1988 թվականին Սեուլում), իսկ վեցերորդը՝ ամառային օլիմպիադաներում։ Բոլոր չորս մարզիկները Օլիմպիական խաղերին մասնակցել են առաջին անգամ, ծնվել են ամերիկյան Սամոայից դուրս և չեն անցել իրենց մրցումների առաջին փուլերը: 2008 թվականին Ամերիկյան Սամոայի կազմում մասնակցել են տարածքի պատմության մեջ ամենամեծ թվով կանայք՝ երկուսը։ Ձյուդոիստ Սիլուլու Ա'էտոնուն եղել է երկու արարողությունների դրոշակակիրը:

## Ընդհանուր տեղեկություններ
Ամերիկյան Սամոան Ամերիկայի Միացյալ Նահանգների կախյալ տարածք է, որը գտնվում է Խաղաղ օվկիանոսի հարավում։ Օլիմպիական խաղերում տարածքի դեբյուտը տեղի է ունեցել 1988 թվականին Սեուլում։ 1988-2008 թվականներին Ամերիկյան Սամոան իր պատվիրակությունն է ուղարկել յոթ Օլիմպիական խաղերի (վեց ամառային և մեկ ձմեռային)՝ հավաքականի դեբյուտից ի վեր բաց չթողնելով ոչ մի ամառային Օլիմպիական խաղեր։ 2008 թվականին Ամերիկյան Սամոայի պատվիրակությունը բաղկացած է եղել չորս մարզիկից, այդ թվում՝ երկու կանանցից, ինչը պատմության մեջ ամենամեծ թվով կանայք էին, ովքեր Օլիմպիական խաղերին հայտ էին ներկայացրել այդ տարածքից։

Ձյուդոիստ և Օլիմպիական խաղերի դեբյուտանտ Սիլուլու Ա'էտոնուն եղել է բոլոր արարողությունների դրոշակակիրը։

## Ձյուդո
Գուամում ծնված 24-ամյա ձյուդոիստ Սիլուլու Ա'էտոնուն եղել է Ամերիկյան Սամոայի միակ ներկայացուցիչը ձյուդոյում 2008 ամառային Օլիմպիական խաղերում։ Ձյուդոիստն Ամերիկյան Սամոան օգոստոսի 12-ին 1/16 եզրափակչում ներկայացվել է մինչև 63 կգ քաշային կարգում (առաջին ռաունդում), Ա'էտոնուն հանդիպել է գերմանուհի Աննա ֆոն Հարնիրի հետ։ Ֆոն Հարնիրը հաղթել է Ա'էտոնային Կուտիկա Տաոսիի հնարքով, որը նրան իպպոն բերեց և թույլ չտվեց նրան անցնել հաջորդ փուլ։

; Կանայք

## Աթլետիկա
Լոս Անջելեսի 19-ամյա բնակիչ Շանահան Սանիտոան ներկայացրել է Ամերիկյան Սամոային աթլետիկայի ոլորտում։ Օլիմպիական խաղերում այս ելույթը նրա համար դեբյուտային էր։ Նա մասնակցել է օգոստոսի 14-ին կայացած 5-րդ որակավորման 100 մետր վազքին.: Սանիտոան տարածությունը վազել է 12.60 վայրկյանում և դարձել վերջինը ութ վազորդների շարքում: Նա Սեյշելյան կղզիների 7-րդ ներկայացուցիչ Դենի դ'Սոուզայից հետ է մնացել 1.68 վայրկյանով։ Նույն մրցավազքում վազեցին այնպիսի հայտնի մարզիկներ, ինչպիսիք են ամերիկացի Թայսոն Գեյը (10.22) և նիգերիացի Օլուսոջի Ֆասուբան (10.29)։ Արդյունքում, ամերիկյան Սամոայից մարզիկը որակավորման մրցավազքում զբաղեցրել է վերջին՝ 80-րդ տեղը և դուրս չի եկել հաջորդ փուլ։

; Տղամարդիկ

## Լող
աջից|մինի|250x250փքս|Պեկինի լողի ազգային համալիր, որտեղ անցկացվել են լողի մրցումներ
Ուեսթ Փոյնթի 19-ամյա ուսանող Ստյուարտ Գլենիսթերը, որը ծնվել է Ֆորտ Նոքսում (Կենտուկի նահանգ), ներկայացրել է Ամերիկյան Սամոան 2008 թվականի Օլիմպիական խաղերի լողի 50 մետր ազատ ոճում։ Եղել է Ամերիկյան Սամոայի միակ ներկայացուցիչն լողի մրցումներում և մինչ այդ երբեք չի մասնակցել Օլիմպիական խաղերին։ Օգոստոսի 14-ին կայացած նախնական փուլի ժամանակ Գլենիսթերը մասնակցել է չորրորդ մրցալողին և գրանցել 25.45 վայրկյան արդյունք: Զբաղեցրել է առաջին հորիզոնականն՝ առաջ անցնելով պաղեստինցի Համզա Աբդոյից (25.60)։ Այնուամենայնիվ, 97 մարզիկների մեջ զբաղեցրել է 71-րդ հորիզոնականը և չի մասնակցել հետագա պայքարին։

Պեկինի խաղերում Ամերիկյան Սամոային պաշտպանել է նաև Սան Լուիս Օբիսպոյի բնակիչ Վիրջինիա Ֆարմերը: Ֆարմերը մինչ այդ երբեք չի մասնակցել Օլիմպիական խաղերին։ 50 մետր ազատ ոճում նախնական փուլը տեղի է ունեցել օգոստոսի 15-ին: Չորրորդ որակավորման լողի ժամանակ Վիրջինիան ավարտել է 28.82 վայրկյան արդյունքով՝ զբաղեցնելով երրորդ հորիզոնականը Սվազիլենդի ներկայացուցիչ Սենելե Դլամինիի (28.70) և բոլիվիացի Քեթերին Մորենոյի (29.05) միջև: Լողի առաջատարը Մոզամբիկի ներկայացուցիչ Քսիմենե Գոմեսն էր (28.15)։ Արդյունքում Ֆարմերը 92 մարզուհիների մեջ զբաղեցրել է 62-րդ հորիզոնակնաը և չի որակավորվել նաև հաջորդ փուլերին։

; Տղամարդիկ

; Կանայք

## Ծանոթագրություններ

Կատեգորիա:Ամերիկյան Սամոա